महिलाओं की जबरन शादी : महिलाओं की सहमति के बिना कम उम्र में जबरन शादी कर दी जाती है और वे यौन शोषण और घरेलू दासता की हालत में जीवन बिताने को अभीशप्त हो जाती हैं। इनके लिए हर सपना बेमानी है। खुली हवा में साँस ले पाना असम्भव। आजादी एक अर्थहीन शब्द। भारत में बाल गुलामी और बाल श्रम के खात्मे के लिए लड़ने वाले नोबेल प्राइज विजेता कैलाश सत्यार्थी ने पत्थर खदान में कार्यरत बँधुआ मजदूरों के बारे में बताते हुए सही ही कहा है कि इनके लिए स्वतंत्रता का एहसास या अर्थ समझ पाना मुश्किल है क्योंकि ये इन्हीं हालात में पले-बढ़े हैं।